કારાકોરમ નજીક શાહ અલાઉદીન ખ્વારિઝમ,ઇરાન અને અફઘાનીસ્તાન પર હુકમ ચલાવતો હતો.શાહે ચંગીઝના એલચીઓનું અપમાન કર્યું,કૈફમાં રાચતા આ ઇસ્લામિક યોધ્ધાનું પાણી ઉતારવાં ચંગીઝ એના મોંગોલ લશ્કર સાથે તુટી પડયો.એ સમયનાં ભવ્ય અને જાહોજલાલીથી ભરપૂર ઇસ્લામિક શૌહરત ધરાવતા શહેરો,બાઇમાન,હેરાત,ગઝની,સમરકંદ અને બુખારા જેવા શહેરો બાળીને ભસ્મીભૂત કરી નાંખ્યાં.આ યુધ્ધ દરમિયાન અલાઉદીનનો પુત્ર જલાલુદીન મોકાનો લાભ લઇને નાશી છુટ્યો.નાશીને જલાલુદીન સીંધું નદી સુધી પહોચી ગયો.છેટ સીંધું નદી સુધી પીછૉ કરીને ચંગીઝનું લશ્કર ત્યાં પહોચ્યું.